### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 4. december 2024 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 27. november 2024.

###

BESLUTNINGSFORSLAG FRA S OG KF

Forslag

I Socialdemokratiet og Konservative Folkeparti er vi optaget af at sikre bedst mulige vilkår for vores ældre borgere i kommunen, samt udnytte vores ressourcer bedst muligt. Vi ønsker derfor, at MSO i større omfang overgår til dosispakket medicin. Dette ville kunne frigøre ressourcer til andre kerneområder indenfor plejen og give større sikkerhed for borgerne.

Begrundelse

Antallet af ældre vokser, og det kræver et kontinuerligt fokus på, hvordan vores ressourcer udnyttes bedst muligt.

I december 2023 fremsendte vi en 10. dagsforespørgsel, og af besvarelsen fremgik, at der er et stort potentiale i, at flere borgere overgår til dosispakket medicin. Estimatet tilsiger, at der kan frigøres ressourcer svarende til mellem 2,7 og 13,1 årsværk. De medarbejdere der doserer medicin, er henholdsvis sygeplejersker og social- og sundhedsassistenter, og der er mangel på begge faggrupper. Derfor er det oplagt, at flere borgere overgår til dosispakket medicin fra [adresse]. Af besvarelsen fremgik også, at Aalborg kommune har haft stor succes med dosispakket medicin blandt beboere på plejehjem, og [adresse] ville indgå i en dialog med dem, og lære af deres erfaringer.

Der er også en meget større patientsikkerhed ved brug af dosispakket medicin. Fejlprocenten er meget lav i forhold til proceduren, hvor medarbejderne doserer medicinen.

I Udvalget for Sundhed-og Omsorg har vi for nylig set opgørelsen over Thea Laursener (utilsigtede hændelser). Mange af disse drejer sig om medicinhåndtering og fejldoseringer.

Vi ønsker derfor, at MSO igangsætter et arbejde, og kommer med et konkret bud på, hvor mange årsværk der kan realiseres.

På vegne af Socialdemokratiet og Konservative Folkeparti i [adresse]

Zara Jespersen, Formand for Sundheds- og Omsorgsudvalget (S)

Sarah Kjær, Medlem af Udvalget for Sundhed- og Omsorg (S)

Troels Mikkelsen, Næstformand for Sundhed- og Omsorgsudvalget (S)

Tonny Christensen, Medlem af Udvalget for Sundhed- og Omsorg (K).

INDSTILLING FRA MAGISTRATSAFDELINGEN FOR SUNDHED OG OMSORG

Svar på forslag fra S og KF om økonomisk gevinst ved dosispakket medicin

### Resume

Byrådet behandlede den 19. juni 2024 et forslag fra Socialdemokratiet og Det Konservative Folkeparti om økonomisk gevinst ved dosispakket medicin. Sundhed og Omsorg er blevet bedt om at udarbejde et svar herpå i form af denne indstilling.

Med beslutningsforslaget ønskes det, at flere borgere i [adresse] overgår til dosispakket medicin for at frigøre ressourcer til andre kerneområder i plejen og øge sikkerheden for ældre borgere i kommunen i forbindelse med medicinindtag.

I beslutningsforslaget henvises der til besvarelsen af en 10. dagsforespørgsel fra december 2023, hvor der redegøres for mulighederne for personalemæssige besparelser ved øget brug af dosispakket medicin.

Selvom implementeringen af dosispakket medicin kan frigøre personaleressourcer, er det udfordrende at bruge disse ressourcer til nye, konkrete opgaver. Det skyldes dels, at udviklingen går langsomt, og dels, at de frigjorte ressourcer er spredt ud over hele kommunen og blandt mange medarbejdere. Ressourcerne vil derfor forblive i de enkelte afdelinger, teams eller plejehjem.

### Beslutningspunkter

Det indstilles:

At 1) Sundhed og Omsorg fastholder indsatsen for at fremme brugen af dosispakket medicin, da dette kan frigøre ressourcer til andre kerneopgaver i plejen og øge sikkerheden omkring borgernes medicinindtag.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 19-06-2024

Sofie Klausen: 17

Fremsendes til Magistratsafdelingen for Sundhed og Omsorg med henblik på udarbejdelse af en indstilling, jf. byrådets vedtagelse i mødet den 19. juni 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 12-11-2024

Sofie Klausen: 6

Fremsendes til [adresse] med bemærkning, at Magistraten i mødet den 12. november 2024 anbefaler, at byrådet tiltræder Magistratsafdelingen for Sundhed og Omsorgs indstilling af 14. okto-ber 2024.

Magistratsafdelingen for Sundhed og Omsorg udarbejder notat om forståelse af andele, som benytter dosispakket medicin indenfor forskellige aldersgrupper.

Aksel Kjeldsen og Rådmand André Olsen deltog ikke i sagens behandling.

Udvalg: [adresse]

Dato: 20-11-2024

Sofie Klausen: 3

Fremsendes til Sundheds- og Omsorgsudvalget til behandling i henhold til beslutning i byrådets møde den 20. november 2024.

Udvalg: Sundheds- og Omsorgsudvalget

Dato: 27-11-2024

Sofie Klausen: 3

Udvalget kunne enstemmigt tiltræde indstillingen i overensstemmelse med Magistratens anbefaling.